EFF-LP uitgeskop oor Zuma-uitlatingArgieffoto “Vandag luister ons na ŉ man wie se siening van demokrasie so verdraai en gevaarlik is soos ŉ tsoenami, wat vir ons vertel wat gedoen moet word om te verseker alle Suid-Afrikaners vind baat by demokrasie,” het Vusiwana Mtileni gesê in reaksie op Zuma se jaarlikse toespraak. ANC-LP’s het onmiddellik tot Zuma se verdediging gekom en gevra dat Mtileni se uitlating as buite orde beskou word. Thandi Moside, voorsitter van die Nasionale Raad van Provinsies, het ingestem. “In hierdie geval bevraagteken jy doelbewus ŉ lid van hierdie parlement.” Mtileni het versoek om daaroor te debatteer, maar Modise het daarop aangedring dat hy die uitlating terugtrek. Hy het geweier om die podium te verlaat, waarna Modise die parlementêre veiligheidsdienste ontbied het om hom te verwyder. Mtileni is hierna uit die kamer verwyder.